.es

es. היא סיומת האינטרנט הלאומית של שמות התחום (domain name) של אתרי אינטרנט הרשומים בספרד. הסיומת נרשמה בשנת 1988. הסיומת מנוהלת על ידי Red.es, הגוף הרשמי של ממשלת ספרד האחראי על ניהול ורישום הדומיינים במדינה.

תחת סיומת זו ניתן לרשום גם אתרים עם סיומת אינטרנט משנית. בעבר חלו הגבלות על רישום אתרים עם סיומת אינטרנט משנית, ורק אדם שהיה לו קשר כלשהו עם ספרד יכול היה לרשום אתר בסיומת זו. בשנת 2005 הוסרה ההגבלה לאחר הליך רב-שלבים, שבסופו רישום אתרים בסיומת משנית ספרדית היה פתוח מכל מקום ברחבי העולם.

החל משנת 2007, דומיינים בסיומת .es יכולים לכלול את התווים המיוחדים: á,à,é,è,í,ï,ó,ò,ú,ü,ñ,ç.
סיומות אינטרנט משניות
קיימות מספר סיומות אינטרנט משניות בספרד:
 com.es. - פתוח לכל המבקשים (מיועד לגופים מסחריים)
 nom.es. - פתוח לכל המבקשים (מיועד לעניינים אישיים)
 org.es. - פתוח לכל המבקשים (מיועד לארגונים לא-מסחריים)
 gob.es. - מיועד לגופים ממשלתיים
 edu.es. - עבור מוסדות חינוך

קישורים חיצוניים





 הערות שוליים 

קטגוריה:ספרד: טלקומוניקציה